Ken Harkins

Ken «Kenny» Harkins (født ca. 1949) er en amerikansk tidligere skihopper fra Duluth, Minnesota. Han konkurrerte internasjonalt i årene 1968-1977.

Harkins ble nasjonal juniormester i 1968. Han ble nummer 70 sammenlagt i den tysk-østerrikske hoppuka 1969/70. I VM i skiflyging i Vikersund i 1977 ble han nummer 41 og sist.

Etter at han la opp som skihopper, har han vært ansatt som fotballtrener ved College of St. Scholastica i Duluth. Han startet forballavdelingen der i 1978 og har trent universitetets fotballag for både menn og kvinner. Han har også spilt for fotballklubben Madison 56ers.

Referanser

Skihoppere fra USA
Personer fra Duluth